Një metodë e re për kurimin e aritmisë
Mjekët mund ta trajtojnë këtë gjendje duke e rrethuar zemrën me një kateter, një procedurë e shkurtër që kërkon pak kohë për të marr&eu
Pacientët që kanë një ritëm jo normal të zemrës, që njihet me termin shkencor fibrilacion atrial, e përshkruajnë gjendjen e tyre ashtu sikurse Robin Dabrant. Fibrilacioni atrial mund të çojë në hemorragji cerebrale, ose infarkt. Pacienti Ray Caspillo thotë se i duket sikur po e del zemra nga vendi. Mjekët mund ta trajtojnë këtë gjendje duke e rrethuar zemrën me një kateter. Kjo procedure është e shkurtër dhe koha për të marrë veten është minimale. Doktor David Wilber është duke e kryer këtë procedure në Qendrën Mjekësore të Universitetit Lojola të Ilinoit. Këto impulse elektrike tregojnë ritmin e çrregullt, të njohur si aritmi, rreth venave pulmonare, venat që dalin nga mushkëritë dhe çojnë gjakun në zemër. Synimi është të shkatërrohet muskuli rreth venave pulmonare, në mënyrë që të parandalohet transmetimi i impulsive elektrike tek pjesa tjetër e zemrës. Doktor Wilber dhe shkencëtarë të tjerë studjuan mbi 150 pacientë me fibrilacion atrial. Rreth 100 pacientë ju nënshtruan metodës së kateterit. Të tjerët u trajtuan me ilaçe. Ray Caspillo thotë se tani që i është nënshttuar kësaj procedure, ai tani mund të ecë sa të dojë dhe pa u lodhur. Robin Drabant thotë se ky ishte vendimi më i mire që ka marrë në jetë. Uroj ta kisha bërë këtë vite më pare, sepse tani më është përmirësuar shumë cilësia e jetës. Dr. Wilber thotë se prerja e kateterit nuk është trajtimi më i mire që mund t’I bëhet fibrilacionit atrial. Ai e sugjeron këtë procedure kur nuk ka rezultat terapia me ilaçe. Ky raport u publikua në Revistën e Shoqatës Amerikane të Mjekësisë. //ad//